Päiväys	Dnro	
	14.10.2004	KSU-2004-R-14/53	
	
	Arvoisa vastaanottaja	
		
     Viite 	Keljonlahden voimalaitos	

     Asia 	Lausuntopyyntö ympäristövaikutusten arviointiohjelmasta	

Jyväskylän Energia Oy on saanut valmiiksi Keljonlahden voimalaitoksen ympäristövaikutusten arviointiohjelman. Laitoksen ensisijainen sijoituspaikka on Jyväskylän Keljonlahti. Toisena sijoitusvaihtoehtona tutkitaan  Rauhalahden nykyistä voimalaitosaluetta. Suunniteltu laitos käyttää polttoaineena turvetta ja puuta tuottaen yhteistuotantona kaukolämpöä ja sähköä, mutta myös lauhdesähkön tuottamismahdollisuus tutkitaan. Vertailuvaihtoehtona (nk. 0- vaihtoehto) tarkastellaan hankkeen toteuttamatta jättämistä, jolloin tarvittava energia tuotetaan aluksi nykyisillä kattiloilla öljyn käyttöä kasvattamalla ja myöhemmin öljykattiloita lisäämällä. 

Keski-Suomen ympäristökeskus toimii hankkeen yhteysviranomaisena ympäristövaikutusten arviointimenettelystä annetun lain mukaisesti (468/94).  Ympäristökeskus tarkistaa kuulemisesta ja lausunnoista saadun palautteen huomioon ottaen arviointiohjelman ja antaa siitä lausunnon hankkeesta vastaavalle. Ympäristökeskus pyytää lausuntoanne  arviointiohjelmasta 30.11.2004 mennessä. Hankkeen ja arviointiohjelman esittelytilaisuus yleisölle järjestetään 20.10. klo 18 Keljon koululla, os. Korkeakoskentie 25.

YVA- yhteyshenkilö 	Esa Mikkonen

Jakelu: 

Jyväskylän kaupunki 
Jyväskylän maalaiskunta 
Järvi-Suomen merenkulkupiirin Jyväskylän toimisto
Keski-Suomen liitto
Länsi-Suomen lääninhallituksen Jyväskylän palveluyksikkö
Keski-Suomen museo
Keski-Suomen tiepiiri
Keski-Suomen työvoima- ja elinkeinokeskus